**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/310-58/2020.**

**108/2020.**

**HATÁROZAT**

**- veszélyhelyzetben átruházott hatáskörben meghozott döntésről -**

**Telekalakítás a Tiszavasvári, Vágóhíd u. 6663 hrsz-ú**

 **ingatlan vonatkozásában**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva,** az alábbi határozatot hozom:

1.Kezdeményezem a „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat megvalósítása érdekében a Tiszavasvári, Vágóhíd u. 6663 hrsz-ú ingatlan telekalakítását, megosztását.

2. Intézkedem a telekalakítási eljáráshoz szükséges telekalakítási helyszínrajz és változási vázrajz elkészítéséről.

**INDOKOLÁS**

A „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat keretén belül megvalósításra kerül a Tiszavasvári, Vágóhíd u. 6663 hrsz-ú ingatlanon egy Igazgatási épület, amely a műfüves focipálya kiszolgálásához kapcsolódik. Az építési engedélyezés megszerzéséhez azonban szükséges az ingatlan telekmegosztása a Településrendezési tervnek való megfelelés érdekében, mivel az ingatlan egy része benyúlik a közlekedési területbe.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre való tekintettel a rendelkező részben foglaltak szerint döntöttem.**

Tiszavasvári, 2020. június 8.

 **Szőke Zoltán**

 **polgármester**